GENCO เผยรายได้จากการขายอสังหาฯ ลดฮวบ ฉุดกำไร Q3/58 เหลือ 0.95 ลบ.
GENCO เผยรายได้จากการขายอสังหาฯ ลดฮวบ ฉุดกำไร Q3/58 เหลือ 0.95 ลบ. ลดลง 86% จากปีก่อนมีกำไร 6.75 ลบ. ขณะที่ช่วง 9 เดือนมีผลขาดทุน 11.87 ลบ. ขาดทุนเพิ่มจากปีก่อนที่มีผลขาดทุน 3.43 ลบ.จำนวน 246% 
16 พ.ย. 2558

บริษัทบริหารและพัฒนาเพื่อการอนุรักษ์สิ่งแวดล้อม จำกัด(มหาชน) หรือ GENCO รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 0.95 ล้านบาท หรือมีกำไรสุทธิ 0.001 บาทต่อหุ้น ลดลง 86% จากช่วงเดียวกันของปีก่อนที่มีกำไรสุทธิ 6.75 ล้านบาท หรือมีกำไรสุทธิ 0.007 บาทต่อหุ้น
ขณะที่ผลการดำเนินงานช่วง 9 เดือนแรกมีผลขาดทุนสุทธิ 11.87 ล้านบาท หรือขาดทุนสุทธิ 0.012 บาทต่อหุ้น ขาดทุนเพิ่มขึ้น 246% จากช่วงเดียวกันของปีก่อนที่มีผลขาดทุนสุทธิ 3.43 ล้านบาท หรือขาดทุนสุทธิ 0.004 บาทต่อหุ้น
ทั้งนี้ผลการดำเนินงานดังกล่าวที่ขาดทุนเพิ่มขึ้น เนื่องจากต้นทุนบริการของสามไตรมาสปี 2558 อยู่ในอัตราร้อยละ 67.0 เมื่อเปรียบเทียบกับปี 2557 ซึ่งมีอัตราร้อยละ 63.2 เพิ่มขึ้นจากปีที่ผ่านมาร้อยละ6.0 เนื่องจากการเพิ่มขึ้นของต้นทุนด้านขนส่งซึ่งบริษัทฯยังไม่สามารถปรับขึ้นราคาลูกค้าได้และต้นทุน
ขณะที่บริษัทมีรายได้จากการขายอสังหาริมทรัพย์ของสามไตรมาส ปี 2558 เป็นเงิน 48.3 ล้านบาท เปรียบเทียบกับระยะเวลาเดียวกันของปี 2557 ที่เป็นเงิน 131.4 ล้านบาท ลดลง 83.1 ล้านบาทหรือร้อยละ 63.2 สืบเนื่องจากภาวะเศรษฐกิจที่ซบเซาและขณะที่โครงการที่สามารถขายและรับรู้รายได้นั้นเป็นโครงการเดิมที่ยังขายไม่หมดและขายน้อยกว่าปีที่ผ่านมา